Գրիգոր Մինասյան

**Գրիգոր Արայի Մինասյան** (), հայ իրավաբան, Հայաստանի Հանրապետության արդարադատության նախկին նախարար (2022-2024թթ.)։ 2022 հունվար-դեկտեմբեր ամիսներին զբաղեցրել է ՀՀ արդարադատության նախարարի տեղակալի պաշտոնը։ 2012-2022 թվականներին եղել է «AM» իրավաբանական ընկերության կառավարիչ բաժնետերը։ 2014-2022 թվականներին հանդիսացել է Եվրոպական հանրային իրավունքի կազմակերպության (EPLO) երևանյան մասնաճյուղի տնօրենը։

## Կրթություն
1990-2000 թվականներին Մինասյանը սովորել է Երևանի Ալեքսանդր Պուշկինի անվան թիվ 8 դպրոցում։ 2000-2005 թվականներին սովորել է Հայ-ռուսական (Սլավոնական) համալսարանի իրավագիտության ֆակուլտետում և գերազանցությամբ ավարտել, իսկ 2005-2008 թվականներին սովորել է ՀՀ պետական կառավարման ակադեմիայում։

2008 թվականին Մինասյանը պաշտպանել է գիտական թեզը և ստացել իրավաբանական գիտությունների թեկնածուի գիտական աստիճան։

## Աշխատանքային գործունեություն
2003-2004 թվականներին Մինասյանը որպես իրավաբան աշխատել է մասնավոր ընկերությունում։

2004 թվականից մինչև 2009 թվականն աշխատել է «Հայաստանի Հանրապետության ԱՆ իրավաբանական ինստիտուտ» պետական ոչ առևտրային կազմակերպությունում՝ զբաղեցնելով տնօրենի իրավական հարցերով օգնականի, այնուհետև՝ իրավաբանական գծով տնօրենի տեղակալի պաշտոնները։

2008 թվականից մինչև 2020 թվականը եղել է «Արդարադատություն» ակադեմիական ամսագրի գլխավոր խմբագիր։

2009-2010 թվականներին Մինասյանը աշխատել է որպես ՀՀ արդարադատության նախարարության Մարդու իրավունքների եվրոպական դատարանի հետ կապերի վարչության պետ։ Միաժամանակ աշխատել է «Հայաստանի Հանրապետության ԱՆ իրավաբանական ինստիտուտ» պետական ոչ առևտրային կազմակերպության իրավաբանական քոլեջում որպես դասախոս և մինչև 2011 թվականը ղեկավարել է իրավագիտության ամբիոնը։

2011-2012 թվականներին «ՀՀ արդարադատության նախարարության իրավաբանական ինստիտուտ» ՊՈԱԿ-ում զբաղեցրել է փորձագետ-իրավախորհրդատուի պաշտոնը, այնուհետև փոխադրվել տնօրենի իրավական հարցերով խորհրդականի պաշտոնին:

2011-2022 թվականներին Մինասյանը Հայաստանի Հանրապետության պաշտոնական ներկայացուցիչն էր Աթենքում գտնվող Հանրային իրավունքի եվրոպականկազմակերպությունում (EPLO)։

2012 թվականին աշխատել է ՀՀ Մարդու իրավունքների պաշտպանի գրասենյակում որպես իրավական վերլուծության վարչության պետ։

2012 թվականից Մինասյանը Հայաստանի Հանրապետության փաստաբանների պալատի անդամ է։

2013 և 2018 թվականներին ընտրվել է Երևանի ավագանու անդամ։

2012-2022 թվականներին եղել է «Էյ Էմ իրավաբանական ընկերություն» ՍՊԸ տնօրենը։

2014-2022 թվականներին հանդիսացել է Հանրային իրավունքի եվրոպական կազմակերպության (EPLO) երևանյան մասնաճյուղի տնօրենը։

2022 թվականի հունվար-դեկտեմբեր ամիսներին հանդիսացել է ՀՀ արդարադատության նախարարի տեղակալ։

2022 թվականի դեկտեմբերի 26-ին նշանակվել է ՀՀ արդարադատության նախարար։

2024 թվականի սեպտեմբեր ամսին ՀՀ ԱԺ «Քաղաքացիական պայմանագիր» խմբակցության պատգամավորները նախաձեռնել էին Մինասյանին արդարադատության նախարարի պաշտոնից պաշտոնանկ անելու նպատակով ստորագրահավաք։ 2024 թվականի հոկտեմբերի 1-ին Գրիգոր Մինասյանը հրաժարական է տալիս արդարադատության նախարարի պաշտոնից, և ազատվում պաշտոնից 2024 թվականի հոկտեմբերի 2-ին։

## Ընտանիք
Մինասյանը պրոֆեսոր Արա Մինասյանի որդին է, Երևանի նախկին քաղաքապետ Գրիգոր Հասրաթյանի թոռը, ՀՀ արտակարգ և լիազոր դեսպան Միքայել Մինասյանի եղբայրը։

Գրիգոր Մինասյանն ամուսնացած է, ունի երեք դուստր։

## Ծանոթագրություններ

__INDEX__
Կատեգորիա:Իրավաբանական գիտությունների թեկնածուներ
Կատեգորիա:ՀՀԿ նախկին անդամներ
Կատեգորիա:Հայ իրավաբաններ
Կատեգորիա:Հայ քաղաքական գործիչներ